CELEX: 32013R0855
Language: el
Date: 2013-09-04 00:00:00
Title: Εκτελεστικός κανονισμός (ΕΕ) αριθ. 855/2013 της Επιτροπής, της 4ης Σεπτεμβρίου 2013 , περί απαγόρευσης των δραστηριοτήτων αλιείας ερυθρού τόνου στον Ατλαντικό ωκεανό, ανατολικά του γεωγραφικού μήκους 45° Δ, και στη Μεσόγειο θάλασσα, με διατάξεις παγίδευσης οι οποίες έχουν καταχωρισθεί στην Ιταλία

5.9.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 237/8
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 855/2013 ΤΗΣ ΕΠΙΤΡΟΠΉΣ
   της 4ης Σεπτεμβρίου 2013
   περί απαγόρευσης των δραστηριοτήτων αλιείας ερυθρού τόνου στον Ατλαντικό ωκεανό, ανατολικά του γεωγραφικού μήκους 45° Δ, και στη Μεσόγειο θάλασσα, με διατάξεις παγίδευσης οι οποίες έχουν καταχωρισθεί στην Ιταλία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1224/2009 του Συμβουλίου, της 20ής Νοεμβρίου 2009, περί θεσπίσεως κοινοτικού συστήματος ελέγχου της τήρησης των κανόνων της κοινής αλιευτικής πολιτικής (1), και ιδίως το άρθρο 36 παράγραφος 2,
   Εκτιμώντας τα ακόλουθα:
   
               (1)
            
            
               Ο κανονισμός (ΕΕ) αριθ. 40/2013 του Συμβουλίου, της 21ης Ιανουαρίου 2013, για τον καθορισμό, για το 2013, των αλιευτικών δυνατοτήτων που διατίθενται στα ύδατα ΕΕ, και σε σκάφη ΕΕ, σε ορισμένα ύδατα που δεν ανήκουν στην ΕΕ, για ορισμένα αποθέματα ιχθύων και ομάδες αποθεμάτων ιχθύων που αποτελούν αντικείμενο διεθνών διαπραγματεύσεων ή συμφωνιών (2) καθορίζει την ποσότητα ερυθρού τόνου που μπορεί να αλιευθεί το 2013 στον Ατλαντικό ωκεανό, ανατολικά του γεωγραφικού μήκους 45° Δ, και στη Μεσόγειο από αλιευτικά σκάφη και από διατάξεις παγίδευσης της Ευρωπαϊκής Ένωσης.
            
         
               (2)
            
            
               Ο κανονισμός (ΕΚ) αριθ. 302/2009 του Συμβουλίου, της 6ης Απριλίου 2009, για τη θέσπιση πολυετούς σχεδίου αποκατάστασης του τόνου στον ανατολικό Ατλαντικό και στη Μεσόγειο, την τροποποίηση του κανονισμού (ΕΚ) αριθ. 43/2009 και την κατάργηση του κανονισμού (ΕΚ) αριθ. 1559/2007 (3), απαιτεί από τα κράτη μέλη να ενημερώνουν την Επιτροπή, όσον αφορά τα σκάφη κάτω των 24 μέτρων και τις διατάξεις παγίδευσης, σχετικά με τις ποσοστώσεις που κατανέμουν στις οργανώσεις παραγωγών ή στις ομάδες σκαφών που αλιεύουν με ομοειδή εργαλεία.
            
         
               (3)
            
            
               Η κοινή αλιευτική πολιτική έχει σχεδιαστεί έτσι ώστε να εξασφαλίζεται η μακροπρόθεσμη βιωσιμότητα του αλιευτικού κλάδου, μέσω της βιώσιμης εκμετάλλευσης των έμβιων υδρόβιων πόρων με βάση την προληπτική προσέγγιση.
            
         
               (4)
            
            
               Σύμφωνα με το άρθρο 36 παράγραφος 2 του κανονισμού (ΕΚ) αριθ. 1224/2009, με βάση τις πληροφορίες που υπέβαλαν τα κράτη μέλη και με βάση πληροφορίες που έχει στην κατοχή της, όταν η Επιτροπή διαπιστώσει ότι οι αλιευτικές δυνατότητες τις οποίες διαθέτει η Ευρωπαϊκή Ένωση, ένα κράτος μέλος ή ομάδα κρατών μελών θεωρείται ότι έχουν εξαντληθεί, όσον αφορά ένα ή περισσότερα εργαλεία ή στόλους, η Επιτροπή ενημερώνει σχετικά τα ενδιαφερόμενα κράτη μέλη και απαγορεύει τις αλιευτικές δραστηριότητες στις αντίστοιχες περιοχές, για τα αντίστοιχα εργαλεία, για τα αποθέματα, την ομάδα αποθεμάτων ή για τους στόλους που συμμετέχουν στις συγκεκριμένες αλιευτικές δραστηριότητες.
            
         
               (5)
            
            
               Οι πληροφορίες που έχει στην κατοχή της η Επιτροπή δείχνουν ότι, για τον ερυθρό τόνο στον Ατλαντικό ωκεανό, ανατολικά του γεωγραφικού μήκους 45° Δ, και στη Μεσόγειο, οι αλιευτικές δυνατότητες οι οποίες έχουν διατεθεί σε διατάξεις παγίδευσης που είναι καταχωρισμένες στην Ιταλία θεωρείται ότι έχουν εξαντληθεί.
            
         
               (6)
            
            
               Την 1η Ιουλίου 2013 η Ιταλία ενημέρωσε την Επιτροπή ότι επέβαλε απαγόρευση των αλιευτικών δραστηριοτήτων στις τρεις διατάξεις παγίδευσης της χώρας που δραστηριοποιούνταν αλιευτικά το 2013 στο πλαίσιο της αλιείας ερυθρού τόνου από τις 14 Ιουνίου 2013 και ώρα 17.00. Η Ιταλία ενημέρωσε επίσης την Επιτροπή ότι δύο από αυτές τις διατάξεις παγίδευσης συμμετείχαν έκτοτε σε ένα επιστημονικό πρόγραμμα της διεθνούς σύμβασης για τη διατήρηση των θυννοειδών του Ατλαντικού (ICCAT), όπως προσδιορίζεται στην εγκύκλιο ICCAT #2779/2013 της 28ης Μαΐου 2013.
            
         
               (7)
            
            
               Στις 3 Ιουλίου 2013 η Ιταλία ενημέρωσε την Επιτροπή ότι οι επιστημονικές δραστηριότητες των ιταλικών διατάξεων παγίδευσης, όπως προσδιορίζονται στην εγκύκλιο ICCAT #2779/2013 της 28ης Μαΐου 2013, ολοκληρώθηκαν κατά τη διάρκεια της ημέρας της 2ας Ιουλίου.
            
         
               (8)
            
            
               Με την επιφύλαξη των προαναφερόμενων μέτρων που έλαβε η Ιταλία, είναι απαραίτητο να επιβεβαιώσει η Επιτροπή την απαγόρευση της αλιείας ερυθρού τόνου στον Ατλαντικό ωκεανό, ανατολικά του γεωγραφικού μήκους 45° Δ, και στη Μεσόγειο, από τις 14 Ιουνίου 2013 και ώρα 17.00 από διατάξεις παγίδευσης που είναι καταχωρισμένες στην Ιταλία, με εξαίρεση την αλίευση ερυθρού τόνου από δύο διατάξεις παγίδευσης για επιστημονικούς λόγους, όπως προσδιορίζεται στην εγκύκλιο ICCAT #2779/2013 της 28ης Μαΐου 2013. Επιπλέον, η Επιτροπή πρέπει να επιβεβαιώσει την οριστική λήξη όλων των δραστηριοτήτων αυτών των διατάξεων από τις 3 Ιουλίου 2013 και ώρα 00:00,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Η αλιεία ερυθρού τόνου στον Ατλαντικό ωκεανό, ανατολικά του γεωγραφικού μήκους 45° Δ, και στη Μεσόγειο από διατάξεις παγίδευσης που είναι καταχωρισμένες στην Ιταλία απαγορεύεται από τις 14 Ιουνίου 2013 και ώρα 17.00.
   Απαγορεύεται επίσης η διατήρηση επί του σκάφους, η τοποθέτηση σε κλωβούς για πάχυνση ή εκτροφή, η μεταφόρτωση και η εκφόρτωση του εν λόγω αποθέματος που έχει αλιευθεί από αυτές τις διατάξεις παγίδευσης μετά την εν λόγω ημερομηνία.
   2.   Κατ’ εξαίρεση, οι διατάξεις της προηγούμενης παραγράφου 1 δεν ισχύουν για τον ερυθρό τόνο που αλιεύθηκε για επιστημονικούς σκοπούς από δύο ιταλικές διατάξεις παγίδευσης σύμφωνα με την εγκύκλιο ICCAT #2779/2013 της 28ης Μαΐου 2013, ο οποίος μπορεί να εκφορτωθεί για κατανάλωση από το προσωπικό ή για φιλανθρωπικούς σκοπούς, υπό τον όρο ότι θα συνοδεύεται από αντίγραφο του ημερολογίου πλοίου που προσδιορίζεται στην εγκύκλιο ICCAT #2779/2013 της 28ης Μαΐου 2013.
   Άρθρο 2
   Η αλιεία ερυθρού τόνου στον Ατλαντικό ωκεανό, ανατολικά του γεωγραφικού μήκους 45° Δ, και στη Μεσόγειο, από διατάξεις παγίδευσης που είναι καταχωρισμένες στην Ιταλία, απαγορεύεται από τις 3 Ιουλίου 2013 και ώρα 00.00.
   Απαγορεύεται, επίσης, η διατήρηση επί του σκάφους, η τοποθέτηση σε κλωβούς για πάχυνση ή εκτροφή, η μεταφόρτωση και η εκφόρτωση του εν λόγω αποθέματος που έχει αλιευθεί από αυτές τις διατάξεις παγίδευσης μετά την εν λόγω ημερομηνία.
   Άρθρο 3
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 4 Σεπτεμβρίου 2013.
      
         
            Για την Επιτροπή, εξ ονόματος του Προέδρου,
         Μαρία ΔΑΜΑΝΆΚΗ
         
            Μέλος της Επιτροπής
         
      
   
   
      (1)  ΕΕ L 343 της 22.12.2009, σ. 1.
   
      (2)  ΕΕ L 23 της 25.1.2013, σ. 1.
   
      (3)  ΕΕ L 96 της 15.4.2009, σ. 1.